25/04/2024
MIRROR呂爵安「跳糟」認Loong9成員?爵屎笑住驚:你公司好擔心你亂講嘢
MIRROR成員呂爵安(Edan)一向好有幽默感,玩social media功力更是出神入化,吸納了不少路人轉粉。23日剛出席《12怪盜》粉絲見面會的Edan,立即在社交網「上水」分享靚仔相,但他竟然講笑自稱是友台「Loong9」成員?引發爵屎大爆笑!
Edan昨日以靚仔眼鏡look現身「12怪盜團魂見面會」,有粉絲抽中親筆簽名1:1人形立牌,Edan簽名在自己的臉上,搞笑說覺得自己似哈利波特。事後,Edan在網上派福利po出一系列靚相,其青靚白淨的造型似時流行的「小奶狗」風格,意即「年紀小、溫柔、撒嬌又癡身的犬系男友」。他留言問道:「其實…咩係小奶狗?#又選擇困難症 #又嚟民意調查吓先 #俾你放第一張你會放邊張 #下次再見」
他在Threads亦有上載這批靚相,不過他語帶雙關留言:「小奶狗? No,我係大Loooooong9 . . . . . . . . . (I mean我係大鼻哥窿嘅傻9(狗), 唔好亂諗thanks)」深明流量密碼的他,竟間接提及友台男團Loong9,網民搞笑回應:「你公司好擔心你亂講嘢」、「玩命示範」、「我要舉報 懷疑你想當眾講粗口兼且抽隔離台男子組合水一箭雙雕」、「你會唔會比(被)花姐捉」、「小心入錯團」等,更有人將Edan key成Loong9全隊。
此外,Edan出名是一名「妹控」,日前Edan分享自己駕車的型男照,原來由妹妹小如豬操刀。他大讚自己:「Threads妹豬mode: 如果有個男仔咁樣車我我一定沉到落地核♪(´ε` )」但當網民問:「如果有個男仔用呢招氹你個妹上車你個心情到時會唔會沉到落地核?」Edan即留喊到傻的顏文字「(;´༎ຶД༎ຶ`)」,相當搞笑,有網民笑言若將來小如豬出pool(拍拖),Edan要開live剖白心情。
轉載自: 晴報